Document ID: 32011R1241

REGOLAMENT TA’ IMPLIMENTAZZJONI TAL-KUMMISSJONI (UE) Nru 1241/2011
tat-30 Novembru 2011
li jirrevoka r-Regolament ta’ Implimentazzjoni tal-Kummissjoni (UE) Nru 1211/2011 li jopera tnaqqis ta’ ċerti sforzi tas-sajd għall-2011 minħabba sajd żejjed minn ċert Stati Membri fis-sena ta’ qabel
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikolari l-Artikoli 106(1) tiegħu,
Billi:
(1)
Ir-Regolament ta’ Implimentazzjoni tal-Kummissjoni UE Nru 1211/2011 (2) inaqqas għal ċerti Stati Membri l-isforz tas-sajd massimu permissibbli ffissat fir-Regolament tal-Kunsill (UE) Nru 57/2011 (3) u, għal ċerti żoni tas-sajd fir-Regolament tal-Kunsill (KE) Nru 1415/2004 (4).
(2)
Fuq il-bażi ta’ korrispondenza riċenti ma’ ċerti Stati Membri, hemm bżonn verifika addizzjonali tal-informazzjoni sottostanti għar-Regolament ta’ Implimentazzjoni (UE) Nru 1211/2011 u l-kwantitajiet ta’ sforz tas-sajd imnaqqsa kif stipulat fl-Anness għar-Regolament ta’ Implimentazzjoni (UE) Nru 1211/2011.
(3)
Meta jitqies li r-Regolament ta’ Implimentazzjoni (UE) Nru 1211/2011 se jkun direttament applikabbli fl-Istati Membri kollha wara d-dħul fis-seħħ tiegħu u meta jitqies l-impatt dirett li dan ir-Regolament jista’ jkollu fuq l-attivitajiet tas-sajd ta’ ċerti operaturi tal-UE, jixraq li jiġi rrevokat minn dik id-data sakemm ikun hemm verifika u sostituzzjoni minn Regolament ġdid. Dan bla ħsara għall-obbligu tal-Kummissjoni li topera tnaqqis tal-isforz tas-sajd fid-dawl tas-sajd żejjed fl-2010 u snin sussegwenti.
ADOTTAT DAN IR-REGOLAMENT:
Artikolu 1
Ir-Regolament ta’ Implimentazzjoni (KE) Nru 1211/2011 huwa b’dan irrevokat.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-1 ta’ Diċembru 2011.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-30 ta’ Novembru 2011.

Labels: 11
18
6
20